
- పి. సునీల్కుమార్రెడ్డి‘‘నా సినిమాకు ఫైనల్ జడ్జిలు జనమేనని భావిస్తా. నా ప్రయత్నంలో నిజాయితీ ఉందని వాళ్లు నమ్మితే, మేం పెట్టిన ఖర్చును వాళ్లు ఇవ్వగలిగితే చాలనుకుంటున్నా. ఈ సినిమాలో స్టార్స్ లేరు.. స్టోరీయే స్టార్’’ అని చెప్పారు పి. సునీల్కుమార్రెడ్డి. ఆయన దర్శకత్వం వహించిన చిత్రం ‘గల్ఫ్’. చేతన్ మద్దినేని, డింపుల్ జంటగా నటించిన ఈ చిత్రాన్ని యక్కలి రవీంద్రబాబు, ఎం.ఎస్. రామ్కుమార్ సంయుక్తంగా నిర్మించారు. శుక్రవారం ఈ చిత్రం ప్రేక్షకుల ముందుకు వస్తున్న సందర్భంగా సునీల్కుమార్రెడ్డి మాట్లాడుతూ ‘గల్ఫ్’ అనేది తన హృదయానికి బాగా దగ్గరైన సినిమా అని చెప్పారు. ‘‘ఒక సినిమాని ఆరేడు నెలల్లో తీసే నేను ‘గల్ఫ్’ కోసం రెండున్నరేళ్లు కష్టపడ్డా. జీవిక కోసం గల్ఫ్ దేశాలకు వలస వెళ్లిన వాళ్లనే కాకుండా వారి కుటుంబాలనెన్నింటినో స్వయంగా కలిసి వారి స్థితిగతుల్ని అధ్యయనం చేశాను. ఒక్కొక్కరిది ఒక్కో కథ, ఒక్కో వ్యధ. కొన్ని సుఖాలు, ఎన్నో కష్టాలు. వాటన్నింటినీ క్రోడీకరించి, ఒక అందమైన ప్రేమకథను జోడించి ‘గల్ఫ్’ను కమర్షియల్ కోణంలో అందంగా తీర్చిదిద్దాను. సౌదీకి వెళ్లిన ఒక ఆంధ్రా అమ్మాయి, ఒక తెలంగాణ అబ్బాయికీ మధ్య జరిగే ప్రేమకథ ప్రస్తుత రాజకీయ ముఖచిత్రంలో మంచి కమర్షియల్ పాయింట్ అవుతుందని నమ్ముతున్నా’’ అని ఆయన తెలిపారు. గల్ఫ్ జీవితాలతో ప్రభావితం అవుతున్న లక్షలాది తెలుగువాళ్ల సినిమాగా ‘గల్ఫ్’ను ఆయన అభివర్ణించారు. ‘‘వాళ్లంతా ఈ సినిమాని సొంతం చేసుకుంటారని ఆశిస్తున్నా. తెలుగు రాష్ట్రాల్లోని అన్ని ప్రాంతాల్లోనూ గల్ఫ్కు వెళ్లిన వాళ్లు ఉన్నారు కాబట్టి దీనికి యూనివర్సల్ అప్పీల్ ఉంది. అక్కడకు వలస వెళ్లిన వారిలో 80 శాతం పైగా తెలుగు అమ్మాయిలే ఉన్నారు. అక్కడ పని చేసే ప్రాంతాల్లో వాళ్లు ఎలాంటి హింసను అనుభవిస్తున్నారో చూపించాను. సినిమాలో వంద శాతం కష్టాలే చూపించలేదు. కొన్ని సక్సెస్ స్టోరీలూ కనిపిస్తాయి’’ అని ఆయన చెప్పారు.

- pi. sunilkumarreddy‘‘naa sinimaaku final jadjilu janamenani bhavista. naa prayatnamlo nijaayitii undani vaallu nammithe, mem pettina kharchunu vaallu ivvagaligite chalanukuntunna. ee cinemalo stars leru.. storiye star’’ ani cheppaaru pi. sunilkumarreddy. aayana darsakatvam vahinchina chitram ‘galf’. chetan maddineni, dimpul jantagaa natinchina ee chitraanni yakkali raveendrabaabu, em.es. ramkumar samyuktamgaa nirminchaaru. sukravaaram ee chitram prekshakula munduku vastunna sandarbhamgaa sunilkumarreddy maatlaadutuu ‘galf’ anedi tana hrudayaaniki baga daggaraina sinima ani cheppaaru. ‘‘oka cinimani aaredu nelallo teese nenu ‘galf’ kosam rendunnarellu kashtapadda. jeevika kosam galf deshaalaku valasa vellina vaallane kakunda vaari kutumbaalanennintino swayamgaa kalisi vaari sthitigatulni adhyayanam cheshaanu. okkokkaridi okko katha, okko vyadha. konni sukhalu, enno kashtaalu. vaatannintinii krodikarinchi, oka andamaina premakathanu jodinchi ‘galf’nu comersial konamlo andamgaa teerchididdaanu. soudeeki vellina oka andhra ammai, oka telamgaana abbaiki madhya jarige premakatha prastuta rajakeeya mukhachitramlo manchi comersial point avutundani nammutunna’’ ani aayana telipaaru. galf jeevitaalato prabhaavitam avutunna lakshalaadi teluguvaalla sinimaga ‘galf’nu aayana abhivarninchaaru. ‘‘vaallantaa ee cinimani sontam chesukuntarani aasistunnaa. telugu rashtralloni anni praantaalloonuu galfku vellina vaallu unnaaru kabatti deeniki universal appil undi. akkadaku valasa vellina vaarilo 80 saatam paiga telugu ammayile unnaaru. akkada pani chese praantaallo vaallu elanti himsanu anubhavistunnaro chuupimchaanu. cinemalo vanda saatam kashtale choopinchaledu. konni suxes storylu kanipistaayi’’ ani aayana cheppaaru.